CELEX: C2005/093/25
Language: et
Date: 2005-04-16 00:00:00
Title: Kohtuasi C-66/05: Euroopa Ühenduste Komisjoni 14. veebruari 2005. aasta hagi Madalmaade Kuningriigi vastu

16.4.2005   
            
            
               ET
            
            
               Euroopa Liidu Teataja
            
            
               C 93/14
            
         Euroopa Ühenduste Komisjoni 14. veebruari 2005. aasta hagi Madalmaade Kuningriigi vastu
   (Kohtuasi C-66/05)
   (2005/C 93/25)
   kohtumenetluse keel: hollandi
   Euroopa Ühenduste Komisjon esitas 14. veebruaril 2005 Euroopa Ühenduste Kohtule hagi Madalmaade Kuningriigi vastu. Hageja esindajad on Denis Martin ja Pieter van Nuffel.
   Hageja palub Euroopa Kohtul,
   
               1)
            
            
               tuvastada, et kuna teise liikmesriigi õigusaktide alusel arvestatud ravikindlustusmaksu arvestatakse Madalmaade Kuningriigis makstud pensioni hulka, siis on Madalmaade Kuningriik rikkunud määruse (EMÜ) 1408/71 (1) artikli 33 lõikest 1 tulenevaid kohustusi;
            
         
               2)
            
            
               jätta kohtukulud Madalmaade Kuningriigi kanda.
            
         Õiguslikud alused ja põhjendused–
   Algemene Wet Bijzondere Ziektekosten (seadus eriliste ravikulude kohta, edaspidi AWBZ) tagab tõsise ja pikaajalise haiguse või vigastuse korral ravi-, hoolduse ja hoolekande kulude kandmise. Kõik elanikud, see tähendab isikud, kes Madalmaades elavad on kindlustatud. See on niinimetatud sotsiaalkindlustus. Wet Financiering Volksverzekering'i (seadus sotsiaalkindlustuse rahastamise kohta) alusel on kõik kindlustatud isikud kohustatud tasuma sotsiaalkindlustusmaksu. See maks määratakse nende kogusissetuleku alusel.
   Selle eeskirja tõttu on Madalmaades elaval ja seal nii Madalmaade pensioni kui ka teise liikmesriigi siseriiklikust õigusest tulenevalt pensioni saaval isikul AWBZ alusel kindlustatus eriliste ravikulude osas, kuid tal on kohustus tasuda ka ravikindlustusmaksu. Selle maksu määramisel arvestatakse nii nende isikute Madalmaade kui ka teisi pensione.
   Komisjoni arvates on määruse artikli 33 lõike 1 alusel lubatud selles osas arvestada vaid Madalmaade pensioniga. Madalmaade arvates tuleb arvesse võtta kogusissetulekut, sealhulgas pensioni, mida asjassepuutuv isik saab teise liikmesriigi siseriikliku õiguse alusel.
   
      (1)  EÜT L 149, 5.7.1971, lk 2, muudetud ja kaasajastatud määrusega (EÜ) nr 118/97 (EÜT L 28, 30.1.1997, lk 1) ning viimati muudetud Euroopa parlamendi ja nõukogu määrusega (EÜ) nr 631/2004 (ELT L 100, 6.4.2004, lk 2).